Paste Bangkok เป็นร้านอาหารไทยที่นำเสนอเมนูอาหารไทยสูตรโบราณ ปรุงอาหารแบบต้นตำรับแท้ๆ และเพิ่มการผสมผสานกรรมวิธีการปรุงแบบยุคสมัยใหม่เข้าไปด้วย ทำให้มีความเป็นInnovation Cuisineที่ยังคงรสชาติของความเป็นไทยครบถ้วน 
รสชาติอาหารที่ทานไปรับรู้ได้ถึงความเป็นไทยจริงๆ อย่างเมนคอร์สที่เราสั่งวันนี้เป็นพะแนงเนื้อ รสชาติดีมาก ตัวเนื้อนุ่มมากลักษณะเหมือนเป็นการซูวีมากกว่าการตุ๋นเพราะเนื้อด้านในยังคงสีชมพูระเรื่อทั้งที่เปื่อยนุ่มขนาดนี้ น้ำพะแนงคือพะแนงไม่มีการปรุงแต่งให้มีรสหลอนๆ กลมกล่อมมากอันนี้ชอบจริง 
หน้าตั้งแขก หรือข้าวเกรียบหน้าเนื้อเป็ดคลุกเคล้ากับสมุนไพร และ ขูดnutmegเพิ่มอรรถรสเมื่อเข้าปาก รสชาติถึงเครื่อง มีความเผ็ดที่โอเค อร่อยแบบกลมกล่อม
อาหารอย่างอื่นก็ทำออกมาดีมาก ถึงจะมีกรรมวิธีที่สมัยใหม่แต่รสชาติคงความเป็นไทยได้ดีเยี่ยม ร้านนี้เจ๋ง ????????